Domček je krásny, útulný , zariadený so zmyslom pre milé detaily, s kompletne vybavenou kuchynkou, práčkou, k dispozícii napr. aj taška s výbavou na pláž, wifi. Záhrada s olivovníkmi poskytuje príjemnú atmosféru na relax , je tu aj elektrický gril a záhradná sprcha, čo sme ocenili najmä po návrate z pláže. Pri príchode nás čakali ako pozornosť od hostiteľov tradičné krétske produkty ako olivový olej , víno, raki a sladkosť. Komunikácia s Vassilisom bola bezproblémová a príjemná. Cítili sme sa tu veľmi dobre, o čom svedčí aj to, že z pôvodne plánovaných 3 dní sme tu strávili celý náš pobyt na ostrove. Je to miesto mimo rušných turistických stredísk, s pocitom súkromia, bližšie k miestnym ľuďom, ale zároveň v pohodlnom dosahu k plážam. Radi sa sem vrátime, ak sa niekedy zase rozhodneme pre Krétu.